Mestská časť Bratislava-Dúbravka

Materiál na 21. zasadnutie
Miestneho zastupiteľstva 
8.septembra 2009

Návrh na  zvýhodnený prenájom strážneho domčeka, Bagarova ulica 
    	––––––––––––––––––––––––––––––––––––––––––––––––––––––––––––––

Predkladá:			Materiál obsahuje: 

PhDr. František Guth						1. Návrh uznesenia 
    prednosta							2. Uznesenie MR										3. Stanoviská komisie
								4. Dôvodová správa
								5. Žiadosť
								6. návrh zmluvy 
								7. LV
								8. Kópia katastrálnej mapy

Zodpovedný
JUDr. Katarína Nagyová
vedúca majetkovoprávneho oddelenia

Spracovala

JUDr. Katarína Nagyová
vedúca majetkovoprávneho oddelenia

Návrh uznesenia
Miestne zastupiteľstvo 
A. Schvaľuje 

prenájom nebytového priestoru, stavby bývalého strážneho domčeka na Bagarovej ulici, Bratislava, súpisné číslo 2084,  postavený na parc. č.2855, k. ú. Dúbravka, o výmere 37m2 zapísaný na LV 847, pani Ľubici Balážovej,  bytom Púpavova č. 31,  Bratislava za 1 €/m2/rok.

B. Súhlasí 
s navrhovaným znením zmluvy o nájme strážneho domčeka na Bagarovej ulici 

Uznesenie MR č. 284/2009
Miestna rada
A. odporúča
miestnemu zastupiteľstvu schváliť prenájom nebytového priestoru, stavby bývalého strážneho domčeka na Bagarovej ulici, Bratislava, súpisné číslo 2084,  postavený na parc. č.2855, k. ú. Dúbravka, o výmere 37m2 zapísaný na LV 847, pani Ľubici Balážovej,  bytom Púpavova č. 31,  Bratislava za 1 €/m2/rok  a 
B. ukladá
prednostovi miestneho úradu predložiť na rokovanie miestneho zastupiteľstva novú nájomnú zmluvu, s podmienkami zabezpečenia údržby detského ihriska  špecifikovanými v tejto zmluve.

Komisia legislatívno-právnej, mandátovej a hospodárenia z majetkom
Komisia neodporúča  miestnemu zastupiteľstvu schváliť žiadosť Ľubice Balážovej, Púpavova č. 31, Bratislava o kompenzáciu výšky nájomného z dôvodu bezodplatnej starostlivosti o čistotu priľahlého detského ihriska a trvá na dodržiavaní doterajších dohodnutých zmluvných podmienok. 
Komisia odporúča miestnemu úradu kontrolovať udržiavanie čistoty pri detských ihriskách s podobnými prvkami.

Komisia ekonomická a podnikateľských aktivít
Komisia ekonomická a podnikateľských aktivít po posúdení podania Ľubice Balážovej vo veci kompenzácie výšky nájomného z dôvodu, že bezodplatne udržiava čistotu priľahlého detského ihriska pri objekte strážneho domčeka na detskom ihrisku medzi Bagarovou ulicou a Nemčíkovou ulicou prijala nasledovné:
a. odporúča riešiť žiadosť nájomného za udržiavanie čistoty priľahlého detského ihriska pri 
objekte strážneho domčeka na detskom ihrisku medzi Bagarovou ulicou a Nemčíkovou ulicou novou zmluvou s pani Ľubicou Balážovou,
b. navrhuje výšku nájomného v novej zmluve 1 €/m2/rok za podmienky, že v novej zmluve 
sa zadefinujú povinnosti a podmienky údržby detského ihriska a prenajatých plôch.

Komisia životného prostredia
Komisia životného prostredia navrhuje upraviť výšku nájomného za strážny domček na 1 €/m2/rok za podmienky celoročnej starostlivosti žiadateľky o detské ihrisko podľa špecifikácie prác, ktorá bude prílohou nájomnej zmluvy.

Dôvodová správa

	Listom, doručený úradu 27.4.2009, požiadala Ľubica Balážová, Púpavova č. 31, Bratislava o kompenzáciu výšky nájomného z dôvodu, že bezodplatne udržiava čistotu priľahlého detského ihriska pri objekte strážneho domčeka na detskom ihrisku medzi Bagarovou ul. a Nemčíkovou, ktorý má v prenájme.

	Ľubica Balážová má v nájme nebytový priestor v objekte na Bagarovej ul. – strážny domček o rozlohe 37 m2 aj s priľahlým detským ihriskom na základe zmluvy č.30/1993 o prenájme nebytových priestorov v znení dodatkov do 31.8.2018. Nájomne  riadne platí.

	Na doplnenie informácie udávame, že na rokovaní v miestnom zastupiteľstva dňa 17.6.2008 v rámci rozpravy k bodu 19 „Návrh na odpredaj bývalého strážneho domčeka na Bagarovej ulici“ bol predložený ústny návrh zo strany poslancov miestneho zastupiteľstva, že s nájomníčkou strážneho domčeka pani Balážovou by mala byť uzatvorená zmluva o údržbe, udržiavaní čistoty  areálu detského ihriska počas celého roka. Uznesenie v zmysle uvedeného nebolo prijaté.

Pani Balážova je toho názoru, že dlhé roky sa stará o čistotu v okolí a to by malo byť zo strany mestskej časti Bratislava-Dúbravka zohľadnené buď úhradou zo strany MČ za udržiavanie čistoty alebo znížením platby za nájomné.

Žiadateľka nemá evidované nedoplatky na nájomnom voči mestskej časti.

Budova strážneho domčeka, súpisné číslo 2084,  postavený na parc. č.2855, k. ú. Dúbravka, o výmere 37m2 zapísaný na LV 847 bola zverená do správy mestskej časti Bratislava-Dúbravka protokolom o zverení obecného majetku dňa 1.1.1993. 

V súlade s prijatými pripomienkami na miestnej rade majetkovoprávne oddelenie predkladáme návrh novej zmluvy o nájme nebytového priestoru.

NÁVRH
Zmluva č.  	 /2009
o nájme nebytového priestoru

I.
Zmluvné strany

Prenajímateľ:	Mestská časť Bratislava-Dúbravka, 
Žatevná 2, 844 02  Bratislava  42
štatutárny orgán:  Ing. Ján  Sandtner, starosta
IČO: 603 406
peňažný ústav: VÚB a.s. Bratislava-pobočka M.Sch.Trnavského
číslo účtu: 10128032/0200 ; 
 (ďalej len „ prenajímateľ“)
a
Nájomca:		Ľubica Balážová
			Púpavová 31, 841 04 Bratislava 
			R.č.: 
			Koncesná listiny: č. j.: OÚ Bratislava IV, 
č. j.: žo 4550/1993-Bá 	
(ďalej len „nájomca“)

Čl. I
Úvodné ustanovenia

1.	Prenajímateľ je správcom strážneho domčeka, Bagarova ul., Bratislava,  súpisné číslo 2084, postaveného na parc. č. 2855, k. ú. Dúbravka.
2.	Nehnuteľnosť bola zverená Hlavným mestom SR Bratislavou do správy mestskej časti Bratislava-Dúbravka  protokolom o zverení obecného majetku a s ním súvisiacich majetkových práv a záväzkov z 1.1.1993. Predmetom nájmu nie je pozemok, parc. č. vo vlastníctve  Hlavného mesta SR Bratislavy 2855, na ktorom objekt stojí.

II
Predmet nájmu
Prenajímateľ prenecháva nájomcovi do užívania nebytový priestor, strážny domček na Bagarovej ulici o výmere 37m2.

III 
Účel nájmu
1.	Nebytový priestor uvedený v čl. II/1 sa nájomcovi prenecháva za účelom využívania na podnikateľskú činnosť zameranú na prevádzkovanie espressa s povolením podávať alkoholické nápoje a fajčiť od 17,00 hod do 21,00 hod.
2.	Za účelom starostlivosti o priľahlú plochu k objektu podľa čl. II, o celkovej rozlohe 4 620m2, podľa prílohy 1 (nákres), a to: asfaltové plochy a chodníky využívať na činnosti vykonávané v prenajatom priestore. Trávniky budú udržiavané a naďalej v parkovej úprave budú slúžiť ako verejná zeleň. Pieskoviská budú slúžiť deťom a antukové ihrisko na aktívne športové využitie obyvateľov Dúbravky 
3.	Nájomca je povinný užívať nebytový priestor len na účel dohodnutý touto zmluvou a len pre svoje potreby.

IV
Doba nájmu

V súlade s uznesením miestneho zastupiteľstva mestskej časti Bratislava-Dúbravka č. 229/2008 zo 17. júna 2008 nájom sa uzatvára na dobu určitú do 31.8.2018.

V
Nájomné a spôsob platby

1.	Nájomca je povinný platiť prenajímateľovi nájomné za prenajatý priestor na základe uznesenia č. ???/2009 z 8.9.2009 1€/m2 ročne dňom???/2009. Ročné nájomné je vypočítané násobkom prenajatej plochy 37m2 a činí 37€, slovom tridsaťsedem euro.
2.	Nájomné sa zaväzuje platiť nájomné vo výške 37€, raz ročne na účet prenajímateľa vždy do 15. januára príslušného kalendárneho na č. ú. 17936032/0200, V.S.: 1120014013.
3.	V cene nájomného nie sú zahrnuté náklady za dodávku tepla, vody a odvoz domového odpadu, dodávka elektrickej energie a plynu. Tieto odbery si zabezpečí nájomca u príslušných právnických osôb a bude hradiť faktúry priamo im. Nájomca hradí v plnej výške náklady spojené s deratizáciou a dezinsekciou v prenajatých priestoroch. 

Čl. VI
Práva a povinnosti nájomcu

1.	Udržiavať objekt v prevádzkyschopnom stave, okolie objektu a detské ihrisko v čistote a poriadku. Čistiace práce budú vykonávané v rozsahu podľa prílohy 2, ktorá je neoddeliteľnou súčasťou tejto zmluvy.
2.	Zabezpečiť údržbu, opravy a nátery konštrukcií hracích prvkov, lavičiek a oplotení.
3.	Zabezpečiť prevádzku DI od 1.4. do 30.11. každoročne. Usmerňovať aktivity návštevníkov v súlade s „Poriadkom detských ihrísk“, vyvesenom na viditeľnom mieste.
4.	Dodržiavať v plnom rozsahu a plniť všetky povinnosti vyplývajúce nájomcovi nehnuteľností z predpisov protipožiarnej ochrany prenajatého priestoru a zaväzuje sa vykonať všetky potrebné opatrenia na zabránenie vzniku požiaru, resp. inej havárie.
5.	Plniť všetky povinnosti, vyplývajúce z predpisov o ochrane zdravia a bezpečnosti pri práci, ochrane majetku, hygienických a protipožiarnych predpisov, (sprístupnenie sociálnych zariadení a ich udržiavanie). Nájomca sa zaväzuje dodržiavať všetky primerané a potrebné opatrenia na zachovanie bezpečnosti a ochrany zdravia osôb, ktoré sa v čase nájmu budú nachádzať v predmete nájmu. 
6.	Zodpovedať za všetky škody na majetku prenajímateľa, ktoré vzniknú dôsledkom užívania predmetu nájmu nájomcom alebo inou jeho činnosťou. Nájomca berie na vedomie, že tejto zodpovednosti sa nemôže zbaviť, pokiaľ nepreukáže, že škoda nevznikla jeho zavinením. Nájomca berie na vedomie, že všetok hnuteľný majetok, ktorý vnesie do predmetu nájmu je oprávnený poistiť si na vlastné náklady. Prenajímateľ nenesie zodpovednosť za prípadné škody, poškodenia a straty na vnesených predmetoch nájomcu alebo akýchkoľvek iných osôb, ktoré sa budú nachádzať v predmete nájmu, 
7.	Informovať o vzniku havárie prenajímateľa (oddelenie prevádzky a správy) a umožniť prenajímateľovi prístup k dôležitým zariadeniam objektu (k rozvodom plynu, elektrickej energie a pod.) za účelom odstránenia havárie, a to aj v čase mimo prevádzky. V prípade, ak k havárii nedošlo v dôsledku zavinenia prenajímateľa, alebo okolnosťami, ktoré patria pod pojem vyššia moc, nájomca je povinný prenajímateľovi preplatiť náklady na odstránenie ním spôsobenej havárie, a to do 5 dní od predloženia príslušných dokladov o úhrade prác a materiálu,
8.	Neprenechať nebytový priestor alebo jeho časť do podnájmu tretím osobám bez predchádzajúceho písomného súhlasu prenajímateľa.
9.	Stavebné úpravy v nebytovom priestore, plánované zásahy do zelene a DI a iné podstatné zmeny vykonávať len so súhlasom prenajímateľa,  a to ani na svoj náklad.
10.	Zásahy a stavebné úpravy na spevnených plochách vykonávať len so súhlasom prenajímateľa.
11.	Bezodkladne písomne oznámiť prenajímateľovi každú zmenu svojej právnej subjektivity. 
12.	Umožniť prenajímateľovi možnosť kontroly, či objekt slúži účelu podľa článku III tejto zmluvy a dodržiavanie povinností podľa tohto článku.

Čl. VII.
Skončenie nájmu

1.	Nájom sa skončí uplynutím doby uvedenej v čl. IV.
2.	Pred uplynutím dojednanej doby sa nájom skončí písomnou dohodou zmluvných strán alebo písomnou výpoveďou.
3.	V písomnej dohode o zániku nájmu sa uvedie deň, ku ktorému nájom skončí. Ak deň skončenia nájmu nie je v dohode uvedený, skončí sa nájom dňom nasledujúcim po dni, keď bola písomná dohody uzavretá.
4.	Vypovedať zmluvu o nájme môžu obe zmluvné strany len z dôvodov uvedených v odseku 5. a 6. 
5.	Prenajímateľ môže vypovedať zmluvu o nájme ak:
a) nájomca užíva nebytový priestor v rozpore s touto zmluvou,
	b) nájomca o viac ako jeden mesiac mešká s platením nájomného alebo úhrady za 
služby  
c) nájomca alebo iné osoby, ktoré užívajú nebytový priestor napriek písomnému upozorneniu hrubo porušujú pokoj alebo poriadok,
	d) bolo rozhodnuté o zmenách stavby, čo bráni užívať nebytový priestor,
e) nájomca prenechá nebytový priestor do podnájmu bez predchádzajúceho súhlasu prenajímateľa.
6.	Nájomca môže vypovedať zmluvu o nájme ak:
a) stratí spôsobilosť prevádzkovať činnosť, na ktorú si nebytový priestor prenajal,
	b) sa nebytový priestor stane bez zavinenia nájomcu nespôsobilý na dohodnuté 
užívanie,
c) prenajímateľ hrubo porušuje povinnosti vyplývajúce z tejto zmluvy alebo zo zákona.
7.	Výpovedná lehota je jeden mesiac a začína plynúť prvého dňa mesiaca nasledujúceho po doručení výpovede druhej zmluvnej strane.
8.	Počas plynutia výpovednej lehoty je nájomca povinný umožniť záujemcovi o nájom prehliadku nebytového  priestoru v prítomnosti prenajímateľa alebo osoby ním splnomocnenej. Nájomca nesmie byť prehliadkou zbytočne obťažovaný.
9.	V deň skončenia nájmu, ak nie je dohodnuté inak, nájomca je povinný odovzdať prenajímateľovi uvoľnený nebytový priestor v stave, v akom ho prevzal, prihliadnutím na opotrebenie aké je obvyklé pri riadnom užívaní a údržbe.

Čl. VIII.
Záverečné ustanovenia.

1.	Zmeny a doplnky tejto zmluvy vyžadujú formu písomného dodatku podpísaného oboma zmluvnými stranami.
2.	Táto zmluva bola vyhotovená v 6 exemplároch s platnosťou originálu, pričom každá zo zmluvných strán obdrží 3 vyhotovenia.
3.	Zmluvné strany vyhlasujú, že si túto zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú podpisy svojich štatutárnych orgánov.
4.	Táto zmluva nadobúda platnosť a účinnosť podpisom obidvoma zmluvnými stranami.
5.	Touto zmluvou sa zrušuje zmluva č. 30/1993 o prenájme nebytových priestorov  z 1.8.2006 vrátane dodatkov č. 1/1993 1/1995, 2/1995, 1/1996, 1/1998, 2/1999, 3/2005, 5/2008.

Prílohy: 2				

Bratislava dňa							 		Bratislava dňa

      Prenajímateľ							               Nájomca
  Ing. Ján Sandtner								Ľubica Balážová
starosta mestskej časti

				

					

Príloha č. 2 k zmluve č.    /2009

Rozsah prác

Január  -   podľa poveternostných podmienok 
Čistota  2x týždenne                          4620m2  

                                               
Február  -   podľa poveternostných podmienok 
Čistota  2x týždenne                          4620m2  

Marec
Jarné hrabanie lístia                 1137m2    
Čistota  2x týždenne                4620m2  
Zametanie chodníkov              1746m2    

   
Apríl
Prerýľovanie piesku                 108m2        
Čistota  2x týždenne                4620m2                                                                                                      
Zametanie chodníkov              1746m2    
                                                                                                               
Máj
Prehrabanie, urovnanie  piesku 108m2       
Čistota  2x týždenne                4620m2  
Zametanie chodníkov              1746m2  

Jún 
Prehrabanie, urovnanie  piesku  108m2    
Čistota  2x týždenne                4620m2   
 Zametanie chodníkov              1746m2    

Júl
Prehrabanie, urovnanie  piesku   108m2     
Čistota  2x týždenne                4620m2  
Zametanie chodníkov              1746m2                                                                                                      

August
Prehrabanie, urovnanie  piesku  108m2       
Čistota  2x týždenne                4620m2   
Zametanie chodníkov              1746m2                                                                                                    

September 
Prehrabanie, urovnanie    piesku   108m2      
Čistota  2x týždenne                4620m2  
Zametanie chodníkov              1746m2                                                                                                        

Október
Čistota  2x týždenne                4620m2   
Zametanie chodníkov              1746m2                                                                                                        

November
Jesenné  hrabanie lístia        1137m2   
Čistota  2x týždenne                4620m2  
Zametanie chodníkov              1746m2                                                                                                                    

December
Čistota  2x týždenne                4620m2  podľa poveternostných podmienok